કોંગ્રેસ પક્ષમાં ભારે નારાજગી છે, આંતરિક વિખવાદ છે. જાતિ અને જ્ઞાતિવાદના સમીકરણ છે. તો ભાજપમાં પણ એટલો જ અસંતોષ છે. આંતરિક વિખવાદ પણ કોંગ્રેસ જેટલો જ છે. તાજેતરમાં મધ્યગુજરાતના વડોદરાના મધુ શ્રીવાસ્તવ, કેતન ઈમાનદાર અને યોગેશ પટેલે પહેલા તો સરકાર સામે વિરોધનું બ્યૂગલ ફૂંક્યું પછી તરત જ સરકારી અધિકારીઓ તરફ આંગળી ચીંધી. અને વાત ફેરવી નાંખી. ગુજરાત વિધાનસભામાં 99 બેઠક ધરાવતું ભાજપ વધુ ડેમેજ ના થાય તે માટે સતત પ્રયત્નશીલ છે. મુખ્યપ્રધાન વિજય રુપાણી સહિત પ્રતિનિધિ મંડળ ઈઝરાયલના પ્રવાસે હતું, તે દરમિયાન મધુ શ્રીવાસ્તવ, કેતન ઈમાનદાર અને યોગેશ પટેલના અસંતોષ સામે આવ્યો, ડેપ્યુટી સીએમ નિતીન પટેલ ફરજ બજાવીને બધા ધારાસભ્યોને તાત્કાલિક ગાંધીનગર બોલાવવાનું તેડું મોકલ્યું અને અધિકારીઓ વાત નથી સાંભળતા તેમની ફરિયાદનો ઝડપી ઉકેલ લાવી દીધો હતો. અને અસંતોષને ઠારવાનો પ્રયત્ન કર્યો હતો. જો કે આ અસંતોષની પાછળ કંઈક બીજુ કારણ છે, પણ તે બહાર નથી આવ્યું. પણ નારાજ ધારાસભ્યોના મનમાં બીજુ રમી રહ્યું છે.